Etter engasjement fra blant annet Maria Østli ble gruppedans introdusert fra våren 2016 med kurs i Hiphop, Jazz og Moderne. Høsten 2016 ble Ballett også satt på planen. For gruppedans blir hvert semester avsluttet med danseshow på Betongscenen på Chateau Neuf. Danseshowene gir studentene noe å jobbe mot gjennom semesteret, og er en møteplass for alle gruppedanskursene. Det har vært fullsatt sal ved alle danseshowene, og publikum har blitt møtt med nytt tema hver gang.